बिटिसिनि लेखा गोरों सुबुंफोरा बिटिसियाव सोलायनायखौ लुबैबाय आरो बिटिसिनि मोनफ्रोमबो जायगायाव थानाय  लेखा गोरों सेंग्रा-सिख्लाफोरा सोलायनाय लाबोनो मेङा जासे खामानि मावनो हमदों । बे बाथ्राखौ बुंदों बागसा जिलानि सिङाव थानाय दिहिरा बियाबनि इउ पि पि एलनि बिजाथि जगदीश रामसियारीनि थाखाय बरबरीनि साखाथि सैबारी गामिनि बाथौ थानसालिनि मोखाङाव खुंनाय इउ पि पि एलनि मोनसे बिसायख’थिनि फोसावदिंनि मेलाव बर’ सावथुन मुलुगनि मुंदांखा फावखुंगुर फैला जे बरगयारीया। बिथाङा बुंबावोदि बिटिसियाव सोलायनाय लाबोनो थाखाय  बिटिसिनि मोनफ्रोमबो हारिनि सुबुंफोरा प्रमद बर’ दैदेननाय  इउ पि पि एल दोलोआव हाबफैदों। हाग्रामा महिलारीया दैदेननाय बिपिएफ दोलोआ बागसा जिलानि बबे-बबे बियाबाव देरहागोन बिनि सोमोन्दै बिपिएफनि दैदेनगिरिफोरा बुंनो हाया, मानोना दिनै बिपिएफ दोलोआ बिटिसिनि रायजो-राजाफोरनि बेसेबा  गोजानाव दंसै ।